
Ministru kabineta rīkojums Nr. 927
Rīgā 2022. gada 13. decembrī (prot. Nr. 64 54. §)
Par apropriācijas pārdali starp Izglītības un zinātnes ministrijas budžeta programmām un apakšprogrammām
· 1. Atbalstīt apropriācijas pārdali 2022. gadā starp Izglītības un zinātnes ministrijas budžeta programmām un apakšprogrammām, tai skaitā:
· 1.1. no budžeta apakšprogrammā 05.01.00 "Zinātniskās darbības nodrošināšana" Ukrainas zinātnieku iesaistei fundamentālo un lietišķo pētījumu projektos 2022. gadā paredzētā finansējuma 238 000 euro apmērā uz šādām budžeta apakšprogrammām:
· 1.1.1. 51 307 euro uz budžeta apakšprogrammu 03.04.00 "Studējošo un studiju kreditēšana", lai nodrošinātu papildu finansējumu valsts galvoto studiju un studējošo kredītu riska segumam;
· 1.1.2. 100 097 euro uz budžeta apakšprogrammu 03.11.00 "Koledžas", lai segtu papildu izmaksas, kas saistītas ar darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" ietvaros īstenotā Liepājas Jūrniecības koledžas projekta Nr. 4.2.1.2./18/I/017 "Energoefektivitātes uzlabošanas pasākumi Liepājas Jūrniecības koledžā Ūliha ielā 5, Liepājā" pirmās kārtas būvdarbu izmaksu sadārdzinājumu;
·  
· 1.1.3. 86 596 euro uz budžeta apakšprogrammu 09.16.00 "Dotācija nacionālas nozīmes starptautisku sporta pasākumu organizēšanai Latvijā", lai 2022. gadā segtu izdevumus saistībā ar 2023. gadā Latvijā paredzēto nacionālas nozīmes starptautisku sporta sacensību organizēšanu;
· 1.2. no budžeta apakšprogrammas 01.03.00 "Sociālās korekcijas izglītības iestāde" 123 401 euro apmērā, budžeta apakšprogrammas 01.08.00 "Vispārējās izglītības atbalsta pasākumi" prioritārā pasākuma "BEREC darbinieku bērnu izglītības izdevumu segšana" 36 667 euro apmērā, budžeta apakšprogrammas 03.06.00 "Sociālo stipendiju fonds "Studētgods"" prioritārā pasākuma "Sociālo stipendiju nodrošināšana studējošajiem no daudzbērnu ģimenēm" 64 609 euro apmērā, no budžeta programmas 12.00.00 "Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai" 37 463 euro apmērā un budžeta apakšprogrammas 05.12.00 "Valsts pētījumu programmas" 10 194 euro apmērā uz budžeta apakšprogrammu 09.16.00 "Dotācija nacionālas nozīmes starptautisku sporta pasākumu organizēšanai Latvijā" 272 334 euro apmērā, lai 2022. gadā segtu izdevumus saistībā ar 2023. gadā Latvijā paredzēto nacionālas nozīmes starptautisku sporta sacensību organizēšanu;
· 1.3. no budžeta apakšprogrammas 03.06.00 "Sociālo stipendiju fonds "Studētgods"" prioritārā pasākuma "Sociālo stipendiju nodrošināšana studējošajiem no daudzbērnu ģimenēm" 3193 euro apmērā uz budžeta apakšprogrammu 09.09.00 "Sporta federācijas un sporta pasākumi", lai segtu izdevumus, kas saistīti ar Latvijas U17 jauniešu izlases handbolā dalību starptautiskajā četru nāciju turnīrā Beļģijā 2022. gada decembrī  (biedrībai "Latvijas Handbola federācija").
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Noteikt, ka saskaņā ar šā rīkojuma 1.1.2. un 1.2. apakšpunktu uz Izglītības un zinātnes ministrijas budžeta apakšprogrammu 09.16.00 "Dotācija nacionālas nozīmes starptautisku sporta pasākumu organizēšanai Latvijā" pārdalītais finansējums 358 930 euro apmērā novirzāms šādu 2023. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2022. gadā:
· 4.1. 2023. gada pasaules čempionāta skriešanā organizēšanai (biedrībai "Latvijas Vieglatlētikas savienība") – 250 000 euro;
· 4.2. 2022./2023. gada sezonas IBSF Eiropas kausa posma skeletonā un bobslejā divniekiem organizēšanai (biedrībai "Latvijas Bobsleja un skeletona federācija") – 100 000 euro;
· 4.3. 2023. gada FIA Eiropas autokrosa čempionāta posma organizēšanai (biedrībai "Latvijas Automobiļu federācija") – 8930 euro.

